b'\n_START_ARTICLE_\nMegaupload\n_START_SECTION_\nProgramari\n_START_PARAGRAPH_\nMega Manager_NEWLINE_Va ser un gestor de desc\xc3\xa0rregues que disposava d\'un comprovador d\'enlla\xc3\xa7os per als enlla\xc3\xa7os de Megaupload, aix\xc3\xad com opcions per a gestionar els arxius carregats, i per accedir a la caixa de control en l\xc3\xadnia que estava a Megaupload._NEWLINE_Megakey_NEWLINE_Va ser una aplicaci\xc3\xb3 adware que eliminava les limitacions d\'ample de banda en els serveis Mega durant els per\xc3\xadodes de "hora feli\xc3\xa7". A canvi, els usuaris que executaven Megakey van acordar subministrar alguna identificaci\xc3\xb3 personal i dades demogr\xc3\xa0fiques i per permetre la substituci\xc3\xb3 d\'anuncis en llocs web de tercers que van visitar amb els de Megaupload._NEWLINE_Megabox_NEWLINE_Una nova forma de desc\xc3\xa0rrega multim\xc3\xa8dia, va ser la primera de la seva classe. Kim "Dotcom" descriu Megabox com "molt similar a iTunes", excepte que funciona en un navegador web utilitzant la tecnologia HTML5 i carregant "molt m\xc3\xa9s r\xc3\xa0pid que iTunes o qualsevol altre"._NEWLINE_Filebox_NEWLINE_Era un component Flash que podia ser incrustat en qualsevol p\xc3\xa0gina web externa. Es permetia als usuaris pujar contingut a Megaupload sense haver de visitar la pr\xc3\xb2pia p\xc3\xa0gina web o descarregar el Mega Manager.\n_START_SECTION_\nSuspensi\xc3\xb3\n_START_PARAGRAPH_\nLa web fou tancada el 19 de gener de 2012 per l\'FBI acusada de violar drets d\'autor. Es calcula que va generar unes p\xc3\xa8rdues d\'uns 500 milions de d\xc3\xb2lars en drets d\'autors, segons un informe del Departament de Just\xc3\xadcia dels Estats Units, per un suposat delicte de pirateria inform\xc3\xa0tica.  _NEWLINE_Acaba amb la detenci\xc3\xb3 de quatre dels seus executius a Nova Zelanda; entre ells, el fundador Kim Schmitz - \xc3\xa0lies Kim Dotcom -, que es podria afrontar fins a una pena de 50 anys de pres\xc3\xb3. _NEWLINE_A causa d\'aquest tancament i d\'altres, el col\xc2\xb7lectiu activista Anonymous, va dirigir un atac de denegaci\xc3\xb3 de servei a diversos llocs web, entre altres el Departament de Just\xc3\xadcia dels Estats Units i el FBI, en senyal de protesta, a m\xc3\xa9s de filtrar certa informaci\xc3\xb3 personal del director del FBI.\n_START_SECTION_\nRellan\xc3\xa7ament\n_START_PARAGRAPH_\nEl 19 de gener de 2013, Kim Schmitz va rellan\xc3\xa7ar aquest nou servei, anomenant-lo Mega. Aquest nou servei t\xc3\xa9 un enfocament m\xc3\xa9s centrat a l\'emmagatzematge al n\xc3\xbavol, oferint fins a 50 GB d\'emmagatzematge est\xc3\xa0ndard. _NEWLINE_El nou servei Mega, que porta inscrites en angl\xc3\xa8s les consignes "Nosaltres prometem. Nosaltres lliurem", ofereix quelcom similar a Megaupload per\xc3\xb2 est\xc3\xa0 encriptat i allotjat a diverses parts del m\xc3\xb3n, exceptuant els Estats Units. Aquest nou servei, a les 23 hores el dia 19 de gener de 2013 va arribar a tenir 250.000 usuaris registrats.'